เทศบัญญัติเทศบาลเมืองบุรีรัมย์เทศบัญญัติเทศบาลเมืองบุรีรัมย์เรื่องกำหนดบริเวณห้ามก่อสร้าง ดัดแปลง ใช้หรือเปลี่ยนการใช้อาคารบางชนิด หรือบางประเภทในท้องที่เขตเทศบาลเมืองบุรีรัมย์อำเภอเมืองบุรีรัมย์ จังหวัดบุรีรัมย์พ.ศ.๒๕๕๒ อาศัยอำนาจตามความในมาตรา ๙แห่งพระราชบัญญัติควบคุมอาคาร พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายและมาตรา ๖๐ แห่งพระราชบัญญัติเทศบาล พ.ศ. ๒๔๙๖ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๕) พ.ศ. ๒๕๑๐ เทศบาลเมืองบุรีรัมย์โดยความเห็นชอบของสภาเทศบาลเมืองบุรีรัมย์ และโดยความเห็นชอบของผู้ว่าราชการจังหวัดบุรีรัมย์จึงตราเทศบัญญัติไว้ ดังต่อไปนี้ข้อ ๑เทศบัญญัตินี้เรียกว่า เทศบัญญัติเทศบาลเมืองบุรีรัมย์เรื่อง กำหนดบริเวณห้ามก่อสร้าง ดัดแปลง ใช้หรือเปลี่ยนการใช้อาคารบางชนิดหรือบางประเภท ในท้องที่เขตเทศบาลเมืองบุรีรัมย์ อำเภอเมืองบุรีรัมย์จังหวัดบุรีรัมย์ พ.ศ. ๒๕๕๒ข้อ ๒[๑]เทศบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและให้สิ้นสุดระยะเวลาการใช้บังคับเมื่อมีการประกาศกฎกระทรวงให้ใช้บังคับผังเมืองรวมเมืองบุรีรัมย์ที่ออกตามความในพระราชบัญญัติการผังเมืองพ.ศ. ๒๕๑๘ข้อ ๓ในเทศบัญญัตินี้บริเวณที่ ๑ หมายความว่าพื้นที่ในบริเวณด้านเหนือจดทางรถไฟสายตะวันออกเฉียงเหนือ ฝั่งใต้ด้านตะวันออกจดแนวเขตเทศบาลเมืองบุรีรัมย์ ด้านใต้จดแนวเขตถนนจิระฝั่งเหนือด้านตะวันตก จดแนวเขตถนนปลัดเมืองฝั่งตะวันออกจนบรรจบกับถนนนิวาศฝั่งเหนือไปทางทิศตะวันตกเฉียงเหนือตามแนวถนนนิวาศจนบรรจบแนวเขตถนนหน้าวัดป่า (วัดป่าธรรมธีราราม)ฝั่งตะวันออกไปทางทิศเหนือ ตามแนวถนนหน้าวัดป่า (วัดป่าธรรมธีราราม)จนบรรจบทางรถไฟสายตะวันออกเฉียงเหนือฝั่งใต้บริเวณที่ ๒ หมายความว่าพื้นที่ในเขตเทศบาลเมืองบุรีรัมย์ ยกเว้นพื้นที่ในบริเวณที่ ๑ ทั้งนี้ ตามแผนที่ท้ายเทศบัญญัตินี้ข้อ ๔ภายในบริเวณที่ ๑ห้ามมิให้บุคคลใดก่อสร้างอาคาร ดังต่อไปนี้(๑) โรงงานตามกฎหมายว่าด้วยโรงงาน(๒) สถานที่บรรจุก๊าซ สถานที่เก็บก๊าซและห้องบรรจุก๊าซสำหรับปิโตรเลียมเหลว ตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๓)สถานที่ที่ใช้ในการเก็บน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติ เพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) สถานที่เลี้ยงม้า โค กระบือ สุกร แพะ แกะห่าน เป็ด ไก่ งู หรือสัตว์ป่า ตามกฎหมายว่าด้วยการสงวนและคุ้มครองสัตว์ป่าเพื่อการค้า(๕) ไซโลเก็บผลิตผลทางการเกษตร(๖) สุสาน และฌาปนสถานตามกฎหมายว่าด้วยสุสานและฌาปนสถานเว้นแต่เป็นการก่อสร้างแทนสุสาน หรือฌาปนสถานที่มีอยู่เดิม(๗) สถานที่กำจัดมูลฝอย(๘) สถานที่ซื้อขายเศษวัสดุ(๙) คลังสินค้า(๑๐) โรงฆ่าสัตว์ข้อ ๕ภายในบริเวณที่ ๒ห้ามมิให้บุคคลใดก่อสร้างอาคาร ดังต่อไปนี้(๑) โรงงานตามกฎหมายว่าด้วยโรงงาน(๒)สถานที่ที่ใช้ในการเก็บน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติ เพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๓) สถานที่บรรจุก๊าซ สถานที่เก็บก๊าซและห้องบรรจุก๊าซสำหรับก๊าซปิโตรเลียมเหลว ตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๔) สถานที่กำจัดมูลฝอย(๕) สถานที่ซื้อขายเศษวัสดุ(๖) โรงฆ่าสัตว์เว้นแต่เป็นการดำเนินการโดยหน่วยงานของรัฐข้อ ๖ภายในบริเวณพื้นที่ที่กำหนดไว้ตามข้อ๔ และข้อ ๕ ห้ามมิให้บุคคลใดดัดแปลงใช้หรือเปลี่ยนการใช้อาคารใด ๆเป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ และข้อ ๕ข้อ ๗ภายในบริเวณที่ ๑ และบริเวณที่ ๒ห้ามมิให้บุคคลใดก่อสร้างอาคารอื่นใดภายในบริเวณ ดังต่อไปนี้(๑) ภายในระยะ ๒๐ เมตร จากกึ่งกลางของถนนจิระ(๒) ภายในระยะ ๒๐ เมตรจากกึ่งกลางของทางหลวงแผ่นดินหมายเลข ๒๑๙(๓) ภายในระยะ ๒๐ เมตรจากกึ่งกลางของทางหลวงแผ่นดินหมายเลข ๒๐๗๔(๔) ภายในระยะ ๑๐ เมตร จากกึ่งกลางของถนนบุลำดวน(๕) ภายในระยะ ๑๐ เมตร จากกึ่งกลางของถนนนิวาศ(๖) ภายในระยะ ๑๐ เมตร จากกึ่งกลางของถนนธานี(๗) ภายในระยะ ๑๐ เมตรจากกึ่งกลางของถนนปลัดเมือง(๘) ภายในระยะ ๑๐ เมตร จากกึ่งกลางของถนนสุนทรเทพช่วงบรรจบถนนนิวาศกับถนนธานี(๙) ภายในระยะ ๑๐ เมตรจากกึ่งกลางของถนนหน้าสถานีรถไฟ ช่วงบรรจบถนนหน้าวัดป่า (วัดป่าธรรมธีราราม)กับเขตเทศบาลเมืองบุรีรัมย์(๑๐) ภายในระยะ ๙ เมตร จากกึ่งกลางของถนนสุนทรเทพช่วงบรรจบถนนธานีกับทางหลวงแผ่นดินหมายเลข ๒๑๙(๑๑) ภายในระยะ ๘ เมตรจากกึ่งกลางของถนนอินจันทร์ณรงค์(๑๒) ภายในระยะ ๘ เมตร จากกึ่งกลางของถนนหน้าสถานีรถไฟช่วงบรรจบทางหลวงแผ่นดินหมายเลข ๒๐๗๔ กับถนนหน้าวัดป่า (วัดป่าธรรมธีราราม)(๑๓) ภายในระยะ ๘ เมตรจากกึ่งกลางของถนนหน้าวัดป่า (วัดป่าธรรมธีราราม)(๑๔) ภายในระยะ ๘ เมตร จากกึ่งกลางของถนนข้างร.พ.ช.ข้อ ๘อาคารที่มีอยู่แล้วในพื้นที่ที่กำหนดตามข้อ๔ และข้อ ๕ ก่อนหรือในวันที่เทศบัญญัตินี้ใช้บังคับให้ได้รับยกเว้นไม่ต้องปฏิบัติตามเทศบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ และข้อ ๕ข้อ ๙อาคารที่ได้รับอนุญาตหรือในวันแจ้งการก่อสร้างดัดแปลง ใช้หรือเปลี่ยนการใช้ ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจกรรมนั้นก่อนวันที่เทศบัญญัตินี้ใช้บังคับและยังก่อสร้าง ดัดแปลง ใช้หรือเปลี่ยนการใช้ไม่แล้วเสร็จ ให้ได้รับยกเว้นไม่ต้องปฏิบัติตามเทศบัญญัตินี้แต่จะขอเปลี่ยนการอนุญาตหรือการแจ้งให้เป็นการขัดต่อเทศบัญญัตินี้ไม่ได้ข้อ ๑๐ให้นายกเทศมนตรีเมืองบุรีรัมย์รักษาการตามเทศบัญญัตินี้ประกาศณ วันที่ ๒๗ กรกฎาคม พ.ศ. ๒๕๕๒ปาลีรัตน์สมานประธานนายกเทศมนตรีเมืองบุรีรัมย์ปริยานุช/ผู้จัดทำ๓พฤศจิกายน ๒๕๕๒นันท์นภัสร์/ตรวจ๓พฤศจิกายน ๒๕๕๒[๑]ราชกิจจานุเบกษา เล่ม ๑๒๖/ตอนพิเศษ ๑๕๙ ง/หน้า ๑๐๙/๓๐ ตุลาคม ๒๕๕๒